29. 8. 92 De Europæiske Fællesskabers Tidende Nr. L 250/37 (Retsakter hvis offentliggørelse ikke er obligatorisk) KOMMISSIONEN KOMMISSIONENS DIREKTIV 92/70/EØF af 30. juli 1992 om regler for de undersøgelser, som skal gennemføres i forbindelse med aner- kendelsen af beskyttede zoner i Fællesskabet KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 77/93/EØF af 21. december 1976 om foranstaltninger mod indslæbning i Fællesskabet af skadegørere på planter eller plantepro- dukter og mod deres spredning inden for Fællesskabet ()), senest ændret ved Kommissionens direktiv 92/10/EØF (?), særlig artikel 2, stk. 1, litra h), fjerde afsnit, og ud fra følgende betragtninger : Ifølge direktiv 77/93/EØF kan der fastlægges »beskyttede zoner«, der er udsat for særlige plantesundhedsrisici, og sådanne zoner kan indrømmes særlig beskyttelse på betingelser, der er forenelige med gennemførelsen af det indre marked ; medlemsstaterne kan anmode om, at en zone, hvor én eller flere af de planteskadegørere, der er omhandlet i nævnte direktiv, og som er etableret i én eller flere dele af Fællesskabet, hverken er endemiske eller etablerede, selv om der er gunstige betingelser for deres etablering, aner- kendes som en beskyttet zone ; i sidstnævnte tilfælde bør anerkendelsen af en beskyttet zone baseres på, at undersøgelsesresultaterne ikke viser det modsatte ; da der ikke findes generelt godkendte regler for, hvad sådanne undersøgelser skal indeholde, bør det fastsættes, hvilke elementer der skal indgå heri, idet der tages hensyn til sunde videnskabelige og statistiske principper ; (') EFT nr. L 26 af 31. 1. 1977, s. 20. (?) EFT nr. L 70 af 17. 3. 1992, s. 27. der bør fastsættes generelle EF-betingelser, herunder i første omgang retningslinjer for undersøgelser vedrørende skadegørere i dyrerigt, navnlig insekter og mider, der angriber afgrøder, som normalt dyrkes på friland, og åbnes mulighed for senere at opstille yderligere retnings- linjer for så vidt angår andre skadegørere, når de fornødne tekniske oplysninger foreligger ; medlemsstaterne må opfylde disse betingelser, når de anmoder om anerkendelse af en beskyttet zone ; de i denne forordning fastsatte foranstaltninger er i over- ensstemmelse med udtalelse fra Den Stående Komité for Plantesundhed — UDSTEDT FØLGENDE DIREKTIV : Artikel 1 1. Medlemsstaterne sørger for, at betingelserne i stk. 2 er opfyldt, når de anmoder om anerkendelse af en beskyttet zone som omhandlet i artikel 2, stk. 1, litra h), første afsnit, første led, i direktiv 77/93/EØF. 2.  Ved anvendelsen af stk. 1 skal følgende betingelser være opfyldt : a) der skal opstilles et officielt handlingsprogram til bekræftelse af, at én eller flere af de planteskadegørere, der er omhandlet i nævnte direktiv, og som zonen skal anerkendes som beskyttet zone for, ikke er endemiske eller etableret i den pågældende zone